
Expedient:	2024/3689D
UO Responsable:	D. de Participació Ciutadana Assumpte:	Subvenció finalista FAVB 2024 Procediment:	Subvencions nominatives



CONVENI ENTRE L’AJUNTAMENT DE BADALONA I LA FEDERACIÓ D’ASSOCIACIONS DE VEÏNS DE BADALONA PER REGULAR LA CONCESSIÓ D’UNA SUBVENCIÓ DIRECTA PER A L’EXERCICI DE 2024


REUNITS

L’Il·lm. Sr. Xavier García Albiol, alcalde de Badalona, que actua en nom i representació de l’Ajuntament de Badalona, amb domicili a la Plaça de la Vila, 1, de Barcelona i amb NIF P0801500J.

El Sr. Julio Molina Barthe, president de la Federació d’Associacions de Veïns de Badalona, amb DNI 46519948X, que actua en nom i representació d’aquesta entitat, domiciliada al carrer de Marina, 63, de Badalona, amb NIF G58479718.

Ambdues parts es reconeixen mútuament la capacitat legal necessària per obligar-se i, a l'efecte,


MANIFESTEN

I.- Que entre els objectius de l'Ajuntament de Badalona hi ha el de fomentar l'associacionisme, per la seva contribució a la cohesió social i a la vitalitat cultural i social de la ciutat. Per aconseguir-ho, actua en diferents eixos, entre ells, fomentar i donar suport a l'activitat social, cultural i de lleure i cooperar amb el teixit associatiu de la ciutat, amb la finalitat de reforçar l’associacionisme veïnal i el sentiment de pertinença als barris i a la ciutat de Badalona.

II.- Que la Federació d'Associacions de Veïns de Badalona (FAVB), entitat cívica veïnal creada l’any 1984, agrupa 42 associacions de veïns i veïnes dels barris de Badalona i participa en els temes de ciutat per fomentar la solidaritat, la igualtat i la convivència i té els objectius i finalitats següents:

a) Agrupar totes les associacions de veïns de Badalona que desitgen vincular-s'hi.
b) Col·laborar en el bon funcionament de totes les associacions de veïns que hi estiguin federades.
c) Representar-les col·lectivament, si cal, davant l'Administració o d'altres entitats o institucions.
d) Impulsar i coordinar les actuacions i campanyes col·lectives.
e) Elaborar propostes alternatives davant els problemes i les necessitats de la ciutat.
f) Mantenir i defensar la plena independència de les AV federades davant l'Administració pública, els partits polítics i qualsevol entitat de caire polític.
g) Desenvolupar, sense ànim de lucre, activitats de tipus social, cultural i assistencial per els seus socis o tercers.
h) Col·laborar amb l’Ajuntament en el foment de la participació ciutadana en els assumptes de la ciutat.

III.- Que la Federació d'Associacions de Veïns de Badalona (FAVB) ha sol·licitat en data 22 d’abril de 2023, una subvenció directa i nominativa, de caire finalista per tal de desenvolupar el projecte «Programa de suport al associacionisme veïnal i al foment de la participació ciutadana – exercici 2022-2024», programa que s’anirà presentant anualment en concordança amb l’evolució de l’associacionisme de Badalona en col·laboració amb l’ajuntament.

IV.- Que el Ple Municipal, assumint l’interès públic del projecte de la FAVB, la seva singularitat i excepcionalitat envers els veïns i veïnes de la ciutat, en sessió de 23 de juliol de 2024, ha resolt incorporar al pressupost municipal per a l’exercici de 2024 una dotació concreta d’import 30.000,00 € per a un beneficiari específic, Federació d'Associacions de Veïns de Badalona, als efectes d’atorgar una subvenció directa i nominativa destinada al desenvolupament del programa esmentat i al desenvolupament de les accions que són objecte d'aquest conveni, en el marc del previst pels articles a) i 28.1 la Llei 38/2003, de 17 de novembre, general de subvencions i l'article 65 del Reglament que la desenvolupa, aprovat pel Reial Decret 887/2006, de 21 de juliol, tot atenent a l’annex regulador de les subvencions de l’Ajuntament de Badalona, inclòs a les bases d’execució del pressupost per a l’exercici de 2024.

En virtut de l'anterior, ambdues parts subscriuen aquest conveni de col·laboració, que es regirà pels següents:


PACTES

Primer.- Objecte
El present conveni té per objecte regular la col·laboració de les parts en relació al desenvolupament del “Programa de suport al associacionisme veïnal i al foment de la participació ciutadana – exercici 2022-2024”, mitjançant una subvenció nominativa amb un import total de 30.000,00 €.

Segon.- Vigència del conveni
La vigència del present conveni s’estén des de la signatura del present conveni fins al 31 de desembre de 2023, sense perjudici que perdurin les obligacions de cadascuna de les parts nascudes en aplicació de les previsions del conveni, i en cap cas, podrà ser objecte de pròrroga.

No obstant, seran imputables al present Conveni les despeses que responguin de manera indubtable a la naturalesa de la subvenció, realitzades amb anterioritat a la formalització del mateix, sempre que estiguin degudament justificades i s’hagin realitzat a partir de l’01/01/2023 i dins d’aquest exercici.

Tercer.- Obligacions de l'entitat beneficiaria
La Federació d'Associacions de Veïns de Badalona (FAVB) es compromet a:

a) Realitzar i gestionar les actuacions previstes en el present conveni d'acord amb el projecte i pressupost presentat.
b) Aplicar la subvenció estrictament a la finalitat objecte d'aquest conveni.
c) Comunicar a l'Ajuntament de Badalona qualsevol canvi significatiu respecte el projecte i pressupost presentat inicialment, així com l'obtenció d'altres subvencions destinades a finançar el mateix projecte subvencionat i la resta de circumstàncies i situacions previstes en el capítol II de la Llei 19/2013, de 9 de desembre, de transparència, accés a la informació pública i bon govern
d) Acceptar formalment la subvenció, la qual es materialitza amb la signatura d'aquest conveni.
e) Justificar adequadament la subvenció en la forma que preveu el pacte cinquè d'aquest conveni.
f) Difondre que les activitats a desenvolupar en el programa han estat subvencionades per l'Ajuntament de Badalona, fent constar en el material imprès o altres mitjans de difusió la frase: "amb la col·laboració de l'Ajuntament de Badalona", sempre conjuntament amb el logotip de la corporació.
g) Presentar quanta documentació sigui requerida per l'Ajuntament de Badalona i col·laborar en les actuacions de comprovació i informació que faci l'Ajuntament, especialment les de control financer que corresponguin a la intervenció general de l'Ajuntament.
h) De conformitat amb l’art. 15.2 de la LTAIPBG i essent l’import de la subvenció superior a

10.000 euros, el beneficiari haurà de comunicar als subjectes obligats la informació relativa a les retribucions de llurs òrgans de direcció o administració, a l’efecte de fer-les públiques.

i) Si s’escau i per aplicació la Llei Orgànica 1/1996, de 15 de gener, de Protecció Jurídica del Menor, el beneficiari haurà d’acreditar mitjançant declaració responsable, que disposa de les certificacions negatives legalment establertes per a l’accés i exercici de professions, oficis i activitats que impliquin contacte habitual amb menors (i en cas d’activitats concretes, hauran de presentar els certificats que acrediten que les persones que treballaran en el projecte subvencionable no han estat condemnades per sentència ferma per algun delicte contra la llibertat e indemnitat sexual).

Quart.- Pagament de la subvenció
El pagament de la subvenció econòmica concedida, per import total 30.000,00 €, s'abonarà a l'entitat Federació d'Associacions de Veïns de Badalona (FAVB) en dos pagaments, d'acord amb les següents condicions:

a) Un primer pagament, corresponent al 75%, és a dir, 22.500,00 € en el moment de la signatura del conveni.

b) El segon pagament, corresponent al 25%, una vegada es presenti la documentació justificativa de les activitats del projecte presentat, d'acord amb l'establert a l'apartat següent.

En aplicació del previst a l’article 42.2 del Reglament de la LGS, la Federació que és beneficiaria d’aquesta subvenció nominativa, resta exonerada del dipòsit de garantia atenent a que, en els termes de l’apartat d) de l’esmenta article, el fi de l’entitat i del programa subvencionat està considerat d’acció i interès social.

Cinquè.- Justificació de les quantitats percebudes
Es consideren despeses subvencionables les despeses relacionades directament amb el desenvolupament del projecte, activitats i finalitats referides en el pacte 1, que resultin estrictament necessàries i es realitzin en les condicions que determina aquest Conveni.

En cap cas les despeses d’adquisició de les despeses subvencionables podran ser superiors al valor de mercat.

La justificació de la subvenció es formalitzarà d'acord amb l’establert a l’article 26 de l’Annex IV – BEP i es realitzarà mitjançant l'aportació, com a mínim, de la següent documentació:

a) Una memòria d'actuació justificativa del compliment de les condicions imposades a la concessió de la subvenció, amb indicació de les activitats realitzades i dels resultats obtinguts.

b) Una memòria econòmica justificativa on constin la relació de les despeses i els ingressos de l'activitat i el detall d'altres ingressos o subvencions que hagin finançat l'activitat subvencionada amb indicació de l'import i la seva procedència. L'import elegible que ha de ser acreditat mitjançant la corresponent relació de despeses serà l’import de la subvenció .

c) Original i fotocòpia de les factures i justificants de despeses relatives a l'import total del programa per a l’exercici de 2024.

Es considera despesa efectuada aquella de la que es disposi justificant (factura/nòmina) amb data compresa entre l'inici de l'activitat i la finalització del període de justificació.

Respecte de les despeses subvencionables que superin els imports previstos a l'article 31 de la Llei General de Subvencions, caldrà que el beneficiari acrediti haver sol·licitat tres ofertes, llevat dels casos previstos en el mateix article.

Sisè.- Compatibilitat de la subvenció
La subvenció serà compatible amb qualsevol altra subvenció, ajuda, ingrés o recurs per a la mateixa finalitat, procedent d’altres administracions o ens públics o privats, sempre i quan la suma de tots els ingressos vinculats a la despesa subvencionada, no sobrepassi el cost total del projecte subvencionat.

Setè.- Revocació 
En el supòsit d’incompliment de les obligacions del beneficiari es procedirà a la revocació i, si s’escau, el reintegrament de la subvenció en les condicions establertes a la normativa reguladora de subvencions públiques. 

Vuitè.- Acceptació de la subvenció 
El beneficiari d’aquesta subvenció accepta de forma expressa la subvenció en els termes i les condicions que es recullen en aquest conveni i en les previstes a la normativa general aplicable. 

Novè.- Jurisdicció 
Les parts intentaran resoldre de mutu acord les divergències que puguin sorgir en el desenvolupament d'aquest conveni. En cas que això no sigui possible, les parts sotasignants sotmetran les divergències pel que fa a la interpretació o el compliment d'aquest conveni a la jurisdicció contenciosa administrativa, amb submissió de les parts als tribunals de Barcelona. 

I, en prova de conformitat, ambdues parts signen aquest conveni, per duplicat exemplar, al lloc i la data indicats a l'encapçalament. 

Xavier Garcia Albiol 								Julio Molina Barthe Alcalde de l’Ajuntament de Badalona 						President FAVB 

Setè.- Revocació
En el supòsit d’incompliment de les obligacions del beneficiari es procedirà a la revocació i, si s’escau, el reintegrament de la subvenció en les condicions establertes a la normativa reguladora de subvencions públiques.

Vuitè.- Acceptació de la subvenció
El beneficiari d’aquesta subvenció accepta de forma expressa la subvenció en els termes i les condicions que es recullen en aquest conveni i en les previstes a la normativa general aplicable.

Novè.- Jurisdicció
Les parts intentaran resoldre de mutu acord les divergències que puguin sorgir en el desenvolupament d'aquest conveni. En cas que això no sigui possible, les parts sotasignants sotmetran les divergències pel que fa a la interpretació o el compliment d'aquest conveni a la jurisdicció contenciosa administrativa, amb submissió de les parts als tribunals de Barcelona.


I, en prova de conformitat, ambdues parts signen aquest conveni, per duplicat exemplar, al lloc i la data indicats a l'encapçalament″

